KOMISSION PÄÄTÖS,

tehty 28 päivänä toukokuuta 1993,

luvan antamisesta jäsenvaltioille säätää poikkeuksia tiettyihin Amerikan yhdysvalloista peräisin olevaa suvun Thuja L. puutavaraa koskeviin neuvoston direktiivin 77/93/ETY säännöksiin (93/359/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna direktiivillä 93/19/ETY(2), ja erityisesti sen 14 artiklan 3 kohdan kolmannen luetelmakohdan,

ottaa huomioon jäsenvaltioiden esittämät pyynnöt,

sekä katsoo, että

direktiivissä 77/93/ETY säädetään, että Kanadasta, Kiinasta, Japanista, Koreasta, Taiwanista tai Amerikan yhdysvalloista peräisin olevaa suvun Thuja L. puutavaraa, mukaan lukien puutavara, jossa ei ole jäljellä puun luonnollista pyöreää pintaa, ei saa tuoda yhteisöön ilman mainitun direktiivin 7 ja 8 artiklassa tarkoitettuja todistuksia ja ellei se ole kuorittua ja vailla suvun Monochamus spp. (Euroopan ulkopuoliset) matojen tekemiä reikiä,

Amerikan yhdysvalloista peräisin olevaa suvun Thuja L. puutavaraa tuodaan nykyisin yhteisöön; kasvien terveystodistuksia ei tällöin tavallisesti anneta tässä maassa,

komissio on Amerikan yhdysvaltojen toimittamien ja siellä tutustumiskäynnillä vuonna 1990 kerättyjen tietojen perusteella todennut, että hyväksytty ja valvottu virallinen ohjelma puutavaran kuorimista ja madonreikien tarkastusta koskevien todistusten antamisesta on käynnistetty oikean kuorintatavan varmistamiseksi ja haitallisten organismien esiintymisvaaran rajoittamiseksi; haitallisten organismien leviämisvaara on rajoitettu, jos puutavaran mukana seuraa edellä mainitun ohjelman mukaisesti annettu puutavaran kuorimista ja madonreikien tarkastusta koskeva todistus,

komissio valvoo, että Amerikan yhdysvallat toimittaa kaikki puutavaran kuorimista ja madonreikien tarkastusta koskevien todistusten ohjelman toiminnan arvioimiseksi tarvittavat tekniset tiedot,

tätä päätöstä tarkastellaan uudelleen 1 päivään huhtikuuta 1995 mennessä, ja

tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

1. Jäsenvaltioille annetaan lupa säätää 2 kohdassa täsmennetyin edellytyksin poikkeus direktiivin 77/93/ETY 7 artiklan 2 kohdan ja 12 artiklan 1 kohdan b alakohdan säännöksiin Amerikan yhdysvalloista peräisin olevan suvun Thuja L. puutavaran osalta, mukaan lukien puutavara, jossa ei ole jäljellä puun luonnollista pyöreää pintaa.

2. Seuraavat edellytykset on täytettävä:

a) mainitun direktiivin liitteessä IV olevan A osan I jakson 1.4 kohdassa tarkoitettujen edellytysten noudattamisen on oltava todennettu tätä varten koulutettujen, pätevien ja valtuutettujen luokittelijoiden toimesta Amerikan yhdysvaltojen maatalousministeriön kasvintarkastus- ja eläinlääkintäviranomaisten (Animal and Plant Health Inspection Service, US Department of Agriculture) hyväksymän ja valvoman ohjelman mukaisesti;

b) edellä a kohdassa tarkoitettujen edellytysten noudattamisen on oltava todennettu sahoilla pätevien ja edellä mainittujen tarkastusviranomaisten tätä varten valtuuttamien teollisuuden tarkastajien tai heidän edustajiensa toimesta. Lisäksi todentamisjärjestelmässä on säädettävä satunnaisista edellä mainittujen tarkastusviranomaisten ennen vientiä tekemistä tarkastuksista;

c) puutavaran mukana on seurattava puutavaran kuorimista ja madonreikien tarkastusta koskeva todistus, joka on standardoitu a kohdassa mainitun ohjelman mukaisesti ja joka on liitteessä olevan mallin mukainen; tämän todistuksen antaa valtuutettu henkilö, joka toimii niiden sahojen lukuun, joille edellä mainittu tarkastusviranomainen on antanut luvan osallistua tähän ohjelmaan; se täytetään mainitussa ohjelmassa vahvistettujen ohjeiden mukaisesti.

2 artikla

Jäsenvaltioiden on ilmoitettava komissiolle ja muille jäsenvaltioille kaikista lähetyksistä, joita tämä päätös koskee, ja jotka eivät ole 1 artiklan 2 kohdan a ja c alakohdassa säädettyjen edellytysten mukaisia.

3 artikla

Edellä 1 artiklassa tarkoitettua lupaa sovelletaan 1 päivästä kesäkuuta 1993. Lupa peruutetaan, jos osoittautuu, että 1 artiklan 2 kohdassa säädetyt edellytykset eivät ole riittäviä estämään haitallisten organismien kulkeutumista, tai jos mainittuja edellytyksiä ei ole täytetty. Myönnettyä lupaa tarkastellaan uudelleen 1 päivään huhtikuuta 1995 mennessä.

4 artikla

Tämä päätös on osoitettu kaikille jäsenvaltioille.

Tehty Brysselissä 28 päivänä toukokuuta 1993.

Komission puolesta

René STEICHEN

Komission jäsen

(1) EYVL N:o L 26, 31.1.1977, s. 20

(2) EYVL N:o L 96, 22.4.1993, s. 33

ANEXO - BILAG - ANHANG - ÐAPAPTHMA - ANNEX - ANNEXE - ALLEGATO - BIJLAGE - ANEXO

>VIITTAUS KAAVIOON>

>VIITTAUS KAAVIOON>